משפחת בנאי

משפחת בנאי היא משפחה ישראלית ענפה, שרבים מבניה ובנותיה ידועים בפועלם כאמנים בתחומי התיאטרון, הטלוויזיה, הקולנוע, המוזיקה והבידור. מוצא המשפחה ביהדות פרס, וראשוניה עלו מהעיר שיראז שבפרס (איראן) ב והתיישבו בירושלים.

הדורות שקדמו לאמנים
רחמים בנאי עלה יחד עם רעייתו רחל ושני ילדיו לירושלים משיראז ב-1880. תחילה התיישבו ברובע היהודי ולאחר מכן עברו לשכונת הפחים. אנשי המשפחה עבדו כבנאים, העבודה המסורתית של המשפחה, אליהו פתח עם הולדת בנו מאיר חנות ירקות בשוק מחנה יהודה ברחוב האגס (רחוב שנקרא לימים על שמו, רחוב אליהו יעקב בנאי). לפי יוסי בנאי, אליהו הוא זה שנטע את הכישרון האומנותי במשפחה.

בנו של אליהו, אבי המשפחה הוא מאיר אליהו בנאי, שהיה נשוי לדודניתו בכורה מלכה לבית שבתאי. לבני הזוג בנאי היו שמונה ילדים, מתוכם התפרסמו חמישה: יעקב, יצחק, יוסי, חיים וגברי (השלושה האחרים: עליזה, שמואל ואברהם). הילדים למדו בבית ספר אליאנס, שפתח אותם הן להשכלה והן ליציאה מהדת. בכורה מלכה, האם, השפיעה רבות על יצירתו של בנה יוסי. מאיר בנאי קרוי על שם סבו מאיר אליהו.

עץ משפחת בנאי

יעקב בנאי וצאצאיו
(1919–1993. שחקן קולנוע ותיאטרון)
מרים - אשתו של יעקב
 אלי (אליהו) - מורה לספרות בכפר הנוער בן שמן
אהוד (נולד ב-1953) - זמר-יוצר
אודליה עזאני-בנאי - אשתו של אהוד, רקדנית שמשתתפת בחלק משיריו
לאהוד ואודליה שלוש בנות: מרים (שקרויה על שם אמו של אהוד), אילה וזוהר
אורלי ויובל הם ההורים של אלישע ועמליה בנאי.

יצחק בנאי וצאצאיו
(1930–2022, היה שופט וסגן נשיא בית המשפט המחוזי בבאר שבע. התגורר עד מחצית שנת 2020 בפרוטיאה בהר, מושב שורש).
שמחה - אשתו של יצחק, אשת חינוך; ניהלה את בית ספר תיכון מקיף ו' בבאר שבע, ולאחר מכן את מחלקת החינוך בעיריית באר שבע.
מאיר (1961–2017) - זמר-יוצר ושחקן
ענת פרי-בנאי - גרושתו של מאיר
למאיר וענת שני ילדים: נועם (זמר ויוצר) ונגה
אורנה (נולדה ב-1966) - שחקנית וקומיקאית ישראלית
לאורנה שני ילדים: אמיר (האב אהרון ברנע) ומיקה (אימוץ)
אביתר (נולד ב-1973) - זמר-יוצר, פזמונאי ומלחין
רות (שרלוט) (גיורת דנית) - אשתו של אביתר
לאביתר ורות חמישה ילדים: שמואל, מאיה, יעקב, דוד ויוסף-חיים
אפרת - רקדנית ומורה לחינוך גופני

אברהם בנאי וצאצאיו
(1927–1987, חבר ההגנה, נפצע פעמיים במלחמת העצמאות, עסק בהדרכת עולים חדשים ביישובי פרוזדור ירושלים)
 אביגיל לבית כהן - אשתו, מורה בבית ספר לבנים אליאנס בבית שמש
שמואל - בנם הבכור, פרופסור לקרדיולוגיה, מנהל המערך הקרדיולוגי ומנהל היחידה לקרדיולוגיה התערבותית (צינתורים, קוצבי לב, אלקטרופיזיולוגיה) בבית החולים איכילוב.
אייל - איש עסקים מצליח בארצות הברית, בעל עסקים נרחבים בתחום הביטחוני, חי בוושינגטון.
 תמר (טג'ר-בנאי) עורכת דין במקצועה, הייתה מנהלת בית הספר "הרטוב" ובית הספר "צורים" במועצה האזורית מטה יהודה. נפטרה באפריל 2022.

לאברהם ואביגיל 12 נכדים.

יוסי בנאי וצאצאיו
(1932–2006. זמר, שחקן, פזמונאי, הומוריסטן, בדרן, קריין ובמאי תיאטרון; חתן פרס ישראל)
אילנה - אשתו הראשונה של יוסי
יובל (נולד ב-1962) - זמר (סולן להקת משינה)
אורלי זילברשץ (נולדה ב-1957) - אשתו הראשונה של יובל; שחקנית, בדרנית וזמרת
ליובל ואורלי שלושה ילדים: אלישע (נולד ב-1988); זמר, מוזיקאי ושחקן, עמליה וסופי
עמליה רוזנבלום (נולדה ב-1974) - אשתו השנייה של יובל; פסיכולוגית, עיתונאית, תסריטאית וסופרת
ליובל ועמליה ילד אחד: אהרון
אביבה - אשתו השנייה של יוסי
ליוסי ואביבה שני ילדים: דניאל ואריאל

חיים בנאי וצאצאיו
(1937–2008. שחקן, שדר רדיו, בדרן ומספר סיפורים)
ציפורה - אשתו הראשונה של חיים
אודליה בנאי (נולדה ב-1961)
אריק בנאי (נולד ב-1966)
אביגיל - אשתו השנייה של חיים
איתמר בנאי
אמירה בנאי

גברי בנאי וצאצאיו
(נולד ב-1939. זמר, בדרן ושחקן; חבר בשלישיית "הגשש החיוור" עמם זכה בפרס ישראל)
אורנה שק-בנאי - אשתו הראשונה של גברי
אורי (נולד ב-1969) - שחקן וזמר
לני שחף - גרושתו של אורי בנאי, שחקנית
לאורי ולני שני ילדים: נינה ומיכאל
ענת גופמן - אשתו השנייה של אורי בנאי
לאורי וענת בן אחד: יונתן
דפנה ביור לוי-בנאי - אשתו השנייה של גברי, עורכת ספרות ופעילה פוליטית
לגברי ודפנה שני ילדים: בעז (נולד ב-1977. זמר) ויסמין

קישורים חיצוניים

הערות שוליים

משפחות בבידור
משפחות יהודיות בארץ ישראל
משפחות יהודיות
שמות משפחה עבריים
יהודים איראנים ופרסים
מחנה יהודה
ירושלים: אישים